HMPRO ควักเงิน 2.6 พันลบ.แจกปันผล 0.20 บ./หุ้น ขึ้น XD วันที่ 19 เม.ย.62
HMPRO ควักเงิน 2.6 พันลบ.แจกปันผล 0.20 บ./หุ้น ขึ้น XD วันที่ 19 เม.ย.62
9 เม.ย. 2562

นายรัตน์ พานิชพันธ์ กรรมการ และประธานที่ประชุมผู้ถือหุ้น บริษัท โฮม โปรดักส์ เซ็นเตอร์ จำกัด (มหาชน) หรือ HMPRO เปิดเผยว่า มติประชุมสามัญผู้ถือหุ้นประจำปี 2562 ในวาระต่าง ๆ พร้อมพิจารณาอนุมัติจ่ายปันผลเป็นเงินสดปันผลอัตราหุ้นละ 0.20 บาท คิดเป็นจำนวนเงินทั้งสิ้นประมาณ 2,630.24 ล้านบาท
โดยกำหนดจ่ายปันผลวันที่ 8 พ.ค. 2562 และกำหนดวันขึ้นเครื่องหมาย XD วันที่ 19 เม.ย. 62 รวมเป็นการจ่ายเงินสดปันผลทั้งปีเท่ากับอัตราหุ้นละ 0.35 บาท คิดเป็นจำนวนเงินรวมทั้งสิ้นประมาณ 4,602.92 ล้านบาท